Once Upon a Time (5ος κύκλος)

Ο πέμπτος κύκλος της Αμερικανικής τηλεοπτικής σειράς φαντασίας του ABC Once Upon a Time ανακοινώθηκε στις 7 Μαΐου 2015. Η πρεμιέρα έγινε στις 27 Σεπτεμβρίου 2015, ενώ το τελευταίο επεισόδιο του κύκλου προβλήθηκε στις 15 Μαΐου 2016. Στις 9 Ιουνίου 2015, ανακοινώθηκε η προαγωγή των Ρεμπέκα Μάντερ και Σιον Μαγουάιαρ στο βασικό καστ της σειράς για τους ρόλους των Ζελίνα/Κακιά Μάγισσα της Δύσης και Ρομπέν των Δασών αντίστοιχα, ενώ λίγες μέρες αργότερα, επιβεβαιώθηκε πως ο Μάικλ Σότσα δεν θα επέστρεφε στη σειρά ως Γουίλ Σκάρλετ/Βαλές Κούπα. Στον πέμπτο κύκλο είχαμε επίσης τη συμπλήρωση εκατό επεισοδίων στη σειρά, με το εκατοστό να προβάλλεται στις 6 Μαρτίου 2016 ως η πρεμιέρα του δεύτερου μισού του κύκλου.Οι νέοι χαρακτήρες που εμφανίστηκαν στη σειρά συμπεριλαμβάνουν τους βασικούς ανταγωνιστές των δύο μερών, τον Βασιλιά Αρθούρο, τη Νιμούε και τον Άδη. Επιπρόσθετα, γνωρίσαμε για πρώτη φορά τους Γκουίνεβιρ, Μέρλιν, Μέριντα, Πέρσιβαλ, Ηρακλή, Μεγάρα, Δία, κύριο Πουλ, δόκτωρ Τζέκιλ και κύριο Χάιντ. Σε αυτό τον κύκλο, είχαμε επίσης την επιστροφή αρκετών χαρακτήρων που είχαν αποβιώσει στους προηγούμενους κύκλους, συμπεριλαμβανομένων των τυφλή μάγισσα, Βασίλισσα Ντάμα Κούπα, Πίτερ Παν, Κρουέλα Ντε Βιλ, Μπέλφαϊρ/Νίλ Κάσσιντι, Μίλα, Πρίγκιπας Χένρι, Λίαμ Τζόουνς, Πρίγκιπας Τζέιμς, Γκαστόν, Κλόντ και Στέλθι.

 Με την Έμμα να είναι πια η Σκοτεινή, η οικογένειά της ταξιδεύει στο Κάμελοτ για να βρει τον μάγο Μέρλιν, ο οποίος θα τους βοηθήσει να αφαιρέσουν το σκοτάδι από μέσα της. Οι ήρωες συναντιούνται με τον Βασιλιά Αρθούρο και τη Βασίλισσα Γκουίνεβιρ του Κάμελοτ, οι οποίοι αναζητούν το Στιλέτο έτσι ώστε να ενώσουν όλα τα κομμάτια του Εξκάλιμπερ. Το ταξίδι στο Κάμελοτ διακόπτεται σύντομα όταν μια άλλη Σκοτεινή Κατάρα εξαπολύεται και η οποία τους φέρνει πίσω στο Στόρυμπρουκ. Εκεί, αποκαλύπτεται ότι ο Χουκ έχει γίνει Σκοτεινός και είναι αυτός ο οποίος ευθύνεται για τη νέα κατάρα. Η μάχη για την καταστροφή του σκοταδιού οδηγεί στον θάνατο του Χουκ, προτρέποντας την Έμμα και τους άλλους ήρωες να ταξιδέψουν στον Κάτω Κόσμο όπου ο Άδης, όπως και οι περισσότεροι νεκροί κακοί, έχουν τα δικά τους σχέδια για να επιστρέψουν στον κόσμο των ζωντανών. Ο Χουκ τελικά αναστήνεται, αλλά αυτό έχει ως αποτέλεσμα την άφιξη του κυρίου Χάιντ και άλλων προσφύγω από τη Χώρα των μη Ειπωμένων Ιστοριών στο Στόρυμπρουκ, καθώς και το διαχωρισμό της Ρετζίνα από τον κακό εαυτό της, ο οποίος ανοίγει πόλεμο μαζί της. Τζίνιφερ Γκούντγουϊν ως Χιονάτη / Μαίρη Μάργκαρετ Μπλάνσαρντ Τζένιφερ Μόρισον ως Έμμα Σουάν / Σκοτεινή Σουάν Λάνα Παρίγια ως Κακιά Βασίλισσα / Ρετζίνα Μιλς Τζος Ντάλλας ως Πρίγκιπας του Παραμυθιού / Ντείβιντ Νόλαν / Πρίγκιπας Τζέιμς Έμιλι ντε Ράβιν ως Μπελ / Λέισι Κόλιν Ο'Ντόναχιου ως Κάπτεν Χουκ / Κίλλιαν Τζόουνς Τζάρεντ Σ. Γκίλμορ ως Χένρι Μιλς Ρεμπέκα Μάντερ ως Κακιά Μάγισσα της Δύσης / Ζελίνα Σιον Μαγουάιαρ ως Ρομπέν των Δασών Ρόμπερτ Καρλάιλ ως Ραμπλστίλτσκιν / Κύριος Γκολντ Ο κύκλος επιβεβαιώθηκε ότι θα αποτελείτο από δύο μέρη, με την πρεμιέρα του δεύτερου μέρους να αποτελεί το 100ο επεισόδιο της σειράς. Τον Οκτώβριο του 2015, ο Χόρογουιτς ανακοίνωσε πως το επεισόδιο που θα προβαλλόταν στις 15 Νοεμβρίου 2015 θα ήταν δίωρο. Αργότερα διευκρίνισε πως το δωδέκατο επεισόδιο του κύκλου θα θεωρείτο το 100ο επεισόδιο της σειράς λέγοντας: "Όλα έχουν τη σημασιολογία τους. Αλλά ναι, θεωρούμε πως το 512 είναι το 100ο!" κατά τη διάρκεια μας συζήτησης για το επεισόδιο του τέταρτου κύκλου "Smash the Mirror" να είναι δύο χωριστά επεισόδια. Στις 9 Ιουνίου 2015, ανακοινώθηκε πως η Ρεμπέκα Μάντερ και ο Σιον Μαγουάιαρ θα αποτελούσαν μέλη του βασικού καστ για τον πέμπτο κύκλο, υποδυόμενοι τους Ζελίνα / Κακιά Μάγισσα της Δύσης και Ρομπέν των Δασών αντίστοιχα. Αργότερα αποκαλύφθηκε πως ο Μάικλ Σότσα δε θα επέστρεφε ως βασικός στον ρόλο του ως Γουίλ Σκάρλετ / Βαλές Κούπα, αλλά υπονοήθηκαν πιθανές εμφανίσεις ως γκεστ. Ο Άνταμ Χόρογουιτς επιβεβαίωσε μέσω Twitter πως η Έμιλι ντε Ράβιν θα επέστρεφε ως Μπελ, ενώ το Vine Report επιβεβαίωσε την επιστροφή της Τζένιφερ Μόρισον ως Έμμα Σουάν. Στις 26 Ιουνίου 2015, ο Τζος Ντάλλας επιβεβαιώθηκε πως θα επέστρεφε ως Πρίγκιπας του Παραμυθιού / Ντέιβιντ Νόλαν και ο Χόρογουιτς επιβεβαίωσε πως θα υπήρχαν δέκα βασικά μέλη στο καστ σε αυτόν τον κύκλο. Κατά τη διάρκεια της Comic-Con του 2015, οι Τζίνιφερ Γκούντγουϊν, Λάνα Παρίγια, Κόλιν Ο'Ντόναχιου και Ρόμπερτ Καρλάιλ επιβεβαιώθηκε πως θα επέστρεφαν για τους ρόλους τους ως Χιονάτη / Μαίρη Μάργκαρετ, Κακιά Βασίλισσα / Ρετζίνα Μιλς, Κάπτεν Χουκ / Κίλλιαν Τζόουνς και Ραμπλστίλτσκιν / Κύριος Γκολντ αντίστοιχα, ενώ επιβεβαιώθηκε επίσης πως ο χαρακτήρας της Μόρισον θα έπαιρνε το παρατσούκλι "Μαύρος Κύκνος" (Μαύρη Σουαν - στα αγγλικά "σουάν" είναι ο κύκνος). Ο Τζάρεντ Σ. Γκίλμορ επέστρεψε επίσης ως Χένρι Μιλς.Στις 26 Ιουνίου 2015, αποκαλύφθηκε πως ο Σίνγκουα Γουόλς θα επέστρεφε ως Λάνσελοτ. Την 1η Ιουλίου 2015, ανακοινώθηκε πως ο Λίαμ Γκάριγκαν θα υποδυόταν τον Βασιλιά Αρθούρο κατά τη διάρκεια του πρώτου μέρους του κύκλου, ενώ οι Γκέιμπ Κούθ και Λι Άρενμπεργκ επιβεβαίωσαν μέσω των κοινωνικών δικτύων πως θα επέστρεφαν ως Συναχωμένος / Τομ Κλαρκ και Γκρινιάρης / Ντρίμι / Λίροϊ αντίστοιχα. Στις 10 Ιουλίου, οι Μπέβερλι Έλιοτ και Κίγκαν Κόνορ Τρέισι επιβεβαίωσαν μέσω των λογαριασμών τους στο Twitter πως θα επέστρεφαν στους ρόλους τους ως Χήρα Λούκας / Γιαγιά και Γαλάζια Νεράιδα / Ηγούμενη αντίστοιχα, ενώ επιβεβαιώθηκε επίσης και η προσθήκη στο καστ των Έλιοτ Νάιτ, Τζοάνα Μέτρας και Άντριου Τζένκινς για τους ρόλους των Μέρλιν, Γκουίνεβιρ και Πέρσιβαλ αντίστοιχα.Ο Άνταμ Χόρογουιτς ανακοίνωσε στο Twitter πως η Έιμι Μάνσον προστέθηκε στο καστ για τον ρόλο της Σκωτσέζας τοξοβόλου από την ταινία Brave, Μέριντα. Απαντώντας στις φήμες που περιέβαλλαν την προέλευση του χαρακτήρα, οι Κίτσις και Χόρογουιτς δήλωσαν: "παραμένουμε στη βάση της ταινίας Brave με την έννοια του ποιοι ήταν οι γονείς της και από πού προέρχεται, αλλά για το μετά της ιστορίας της ταινίας είναι εκεί που μπαίνει το Once Upon a Time για να παίξει". Στις 8 Σεπτεμβρίου, επιβεβαιώθηκε πως η Μέγκαν Όρυ θα επέστρεφε για αρκετά επεισόδια του κύκλου για το ρόλο της ως Κοκκινοσκουφίτσα / Ρούμπι, ενώ στις 15 Σεπτεμβρίου, ο Χόρογουιτς αποκάλυψε πως η Τζέιμι Τσανγκ θα επέστρεφε επίσης ως Μουλάν. Και οι δύο χαρακτήρες πρωτοεμφανίστηκαν στο διπλό επεισόδιο του κύκλου που προβλήθηκε στις 15 Νοεμβρίου 2015.Στο επεισόδιο της πρεμιέρας του κύκλου, "The Dark Swan", είδαμε την επιστροφή των Ντέιβιντ Πολ Γκροβ ως Σοφός, Φοστίνο Ντι Μπαούντα ως Υπναράς, Τζέφρι Κάσιερ ως Χαζούλης, Μάικλ Κόλμαν ως Χαρούμενος, Μιγκ Μακάριο ως Ντροπαλός, Ραφαέλ Αλεχάντρο ως Ρόλαντ, Τίμοθι Γουέμπερ ως Μαθητευόμενος του Μάγου και Ίνγκριντ Τόρανς ως Νοσοκόμα για την οποία αποκαλύπτεται κατά τη διάρκεια του επεισοδίου πως είναι για τη σειρά η εκδοχή της Νοσοκόμας Ρέιτσεντ του μυθιστορήματος του Κεν Κίζι, Στη Φωλιά του Κούκου. Στο πρώτο επεισόδιο είδαμε επίσης για πρώτη φορά τους Λι Μάτζντουμπ ως Σερ Κάι και Μακίνα Γκρέις ως νεαρή Έμμα. Προς το τέλος του μήνα, επιβεβαιώθηκε και η επιστροφή του Ντέιβιντ Άντερς ως Δρ. Βίκτορ Φρανκενστάιν / Δρ. Γουέιλ. Στο δεύτερο επεισόδιο, "The Price", είδαμε για πρώτη φορά την Ολίβια Στιλ Φάλκονερ στο ρόλο της Βάιολετ, ένας χαρακτήρας που απετέλεσε ερωτικό ενδιαφέρον για τον Χένρι. Στις 14 Οκτωβρίου, ανακοινώθηκε πως ο Άνταμ Κροσντέλ προσλήφθηκε για τον ρόλο του πατέρα του Χουκ, ο οποίος θα εμφανιζόταν σε αναδρομή στο παρελθόν πριν το τέλος του πρώτου μέρους, ενώ αποκαλύφθηκε αργότερα πως το όνομά του θα ήταν Μπρέναν. Στο πέμπτο επεισόδιο, "Dreamcatcher", είδαμε για πρώτη φορά τους Ράιαν Ρόμπινς ως Σερ Μόργκαν, πατέρα της Βάιολετ, και Γκάι Φότσον ως Βόρτιγκαν. Στο έκτο επεισόδιο, "The Bear and the Bow", γνωρίσαμε τους Πολ Τέλφερ ως Λόρδος Μάκιντος, Μάρκο Ντ'Άντζελο ως Λόρδο ΜακΓκάφιν και Τζος Χάλεμ ως Λόρδο Ντίνγκγουαλ, ενώ στο έβδομο, "Nimue", τους Τζέισον Σίμπσον ως Άντα, Κάρολαϊν Φορντ ως Νιμούε, Ντάρεν Μουρ ως Βόρτιγκαν και Γκράχαμ Βερτσέρε ως τον νεαρό βοηθό του Μέρλιν.Στις 27 Οκτωβρίου, οι Γκλεν Κέοχ και Κάρολαϊν Μόραχαν προσλήφθηκαν για τους ρόλους των γονιών της Μέριντα ως Βασιλιάς Φέργκους και Βασίλισσα Έλινορ αντίστοιχα. Κατά τη διάρκεια Οκτωβρίου και Νοεμβρίου 2015, αρκετοί χαρακτήρες από τους προηγούμενους κύκλους επιβεβαιώθηκαν πως θα επέστρεφαν και σε αυτόν τον κύκλο για το 100ο επεισόδιο της σειράς, "Souls of the Departed", συμπεριλαμβανομένων των Μπάρμπαρα Χέρσεϊ ως Κόρα, Ρόμπι Κέυ ως Πίτερ Παν, Τζιανκάρλο Εσποσίτο ως Μαγικός Καθρέφτης / Σίντνεϊ Γκλας και Έμμα Κώλφιλντ ως Τυφλή Μάγισσα, την οποία είχαμε δει για τελευταία φορά κατά τη διάρκεια του πρώτου κύκλου στο επεισόδιο "True North". Στο επεισόδιο είδαμε επίσης για πρώτη φορά τον χαρακτήρα του Άδη, τον οποίο ενσάρκωσε ο Γκρεκ Τζέρμαν. Στις 22 Φεβρουαρίου ανακοινώθηκε πως ο Μάικλ Ρέιμοντ-Τζέιμς θα επέστρεφε επίσης για το 100ο επεισόδιο ως ο νεκρός Νιλ Κάσσιντι.Στις 10 Νοεμβρίου ανακοινώθηκε η επιστροφή της Βικτόρια Σμέρφιτ ως Κρουέλα Ντε Βιλ, η οποία θα συμμετείχε σε αρκετά επεισόδια κατά τη διάρκεια του δεύτερου μέρους του κύκλου, με την πρώτη της επανεμφάνιση να γίνεται στο δέκατο τρίτο επεισόδιο, "Labor of Love". Στις 16 Νοεμβρίου, ανακοινώθηκε η επιστροφή της Μπέιλι Μάντισον για το ίδιο επεισόδιο για να ενσαρκώσει το ρόλο της ως νεαρή Χιονάτη, μαζί με τους καινούριους χαρακτήρες των Ηρακλή και Μεγάρα, τους οποίους ενσάρκωσαν οι Τζόναθαν Γουάιτσελ και Κέισι Ρολ αντίστοιχα. Στις 3 Δεκεμβρίου 2015, αποκαλύφθηκε το καστ του τελευταίου επεισοδίου του πρώτου μέρους, "Swan Song", με τον Έρικ Κινλεϊσάιντ να επιστρέφει ως Μορίς, πατέρας της Μπελ, και τον Όλιβερ Μπελ να εμφανίζεται για πρώτη φορά ως νεαρός Κίλλιαν. Στις 4 Δεκεμβρίου ανακοινώθηκε πως η Ρέιτσελ Σιέλεϊ θα επέστρεφε για το ρόλο της ως Μίλα, πρώην σύζυγος του Ραμπλστίλτσκιν και πρώην ερωμένη του Χουκ, για τουλάχιστον ένα επεισόδιο στο δεύτερο μέρος του κύκλου. Στις 8 Δεκεμβρίου, ανακοινώθηκε πως ο χαρακτήρας της Ντόροθι Γκέιλ (σε προηγούμενο κύκλο ενσαρκώθηκε από την Ματρέγια Σκαρβένερ) θα επέστρεφε στο μέσο του δεύτερου μέρους του κύκλου με μια νέα ηθοποιό να την ενσαρκώνει, καθώς ο χαρακτήρας θα ήταν σε μεγαλύτερη ηλικία. Στις 18 Δεκεμβρίου, αποκαλύφθηκε πως τον ρόλο θα ενσάρκωνε τελικά η Τέρι Ριβς, η οποία θα έκανε την πρώτη της εμφάνιση στο δέκατο έκτο επεισόδιο του κύκλου.Στις 8 Ιανουαρίου 2016, ανακοινώθηκε πως ο χαρακτήρας του Γκαστόν από την Πεντάμορφη και το Τέρας θα επανεμφανιζόταν σε ένα επεισόδιο. Αυτή είναι η πρώτη εμφάνιση από το επεισόδιο "Skin Deep" του πρώτου κύκλου, με τον Γουές Μπράουν να αναλαμβάνει πλέον τον ρόλο από τον Σάγκε Μπρόκλεμπανκ. Στις 9 Φεβρουαρίου, ανακοινώθηκε πως οι Άβα Άκρες και Ιζαμπέλα Μπλέικ-Τόμας είχαν προσληφθεί για τους ρόλους των νεαρών Ρετζίνα και Ζελίνα αντίστοιχα. Οι δυο τους θα εμφανίζονταν μέσω αναδρομών στο παρελθόν στο δέκατο ένατο επεισόδιο, "Sisters." Στις 18 Φεβρουαρίου, ανακοινώθηκε πως ο Κώστας Μάντιλορ θα εμφανιζόταν ως Κάπτεν Σίλβερ, ένας πειρατής από το παρελθόν του Χουκ, ενώ στις 23 Φεβρουαρίου πως η Ρία Κίχλσεντ προσλήφθηκε για το ρόλο της Κλιό, πρώην μέντορας της Έμμα, πριν η Έμμα αρχίσει να ψάχνει κακοποιούς. Στις 15 Μαρτίου, ανακοινώθηκαν οι Σαμ Γουίτβερ και Χανκ Χάρις για τους ρόλους των Τζέικοπ και Ναθάνιελ, για μια ιστορία σε μια ψυχιατρική κλινική, η οποία θα ξεκινούσε στο τέλος του κύκλου και θα συνεχιζόταν στον έκτο κύκλο. Επίσημος ιστότοπος